# 19a etapa del Tour de França de 2011

La 19a etapa del Tour de França de 2011 es disputà el divendres 22 de juliol de 2011 sobre un recorregut de 109,5 km entre Modane i L'Aup d'Uès. El francès Pierre Rolland (Team Europcar) guanyà l'etapa per davant dels espanyols Samuel Sánchez i Alberto Contador. Andy Schleck (Team Leopard-Trek) es va fer amb el mallot groc amb 52" d'avantatge per davant del seu germà Fränk Schleck i 57" sobre l'australià Cadel Evans. Per primera vegada en la història del Tour de França dos germans encapçalaven la classificació general. 83 ciclistes arribaren fora de control, entre ells el líder de la classificació dels punts, Mark Cavendish, sent repescats tots pels comissaris.

## Perfil de l'etapa

Aquesta curta etapa té tres dificultats muntanyoses a superar: el coll del Télégraphe (1a categoria, km 26,5), el coll del Galibier (categoria especial, km 48,5) i la pujada final a l'Aup d'Uès (categoria especial, km 109,5).
Amb motiu del centenari del primer pas del Tour pel Galibier els ciclistes passaren en dues ocasions per aquest colós alpí, ja que el dia abans l'havien superat per l'altre vessant.

## Desenvolupament de l'etapa

Només començar es formà una nombrosa escapada. Uns dos minuts pel darrere es trobava el gran grup quan atacà Alberto Contador (Saxo Bank-Sungard) al km 16,7, sent seguit pels germans Schleck i dos dels seus companys d'equip. Cadel Evans (BMC Racing Team) s'uní poc després a ells. Una nova acceleració de Contador va fer que marxés en companyia d'Andy Schleck a la caça dels escapats. Al pas pel coll del Télégraphe Gorka Izagirre Insausti (Euskaltel–Euskadi) passà en primera posició, mentre que Contador tenia 36 segons per davant de Thomas Voeckler i 1' 36" sobre el gran grup.
El grup capdavanter inicià l'ascensió al Galibier pel vessant nord. A 7 km del cim es trobaven al capdavant Contador, A. Schleck, Rui Costa i Christophe Riblon. Voeckler es mantingué a mig minut, però a manca de 5 km començà a perdre temps, sent engolit pel gran grup a manca de 4 km. Samuel Sánchez (Euskaltel–Euskadi) atacà a 2,5 km del port i enllaçà amb els escapats al km 63. Evans i la resta de favorits enllaçaren a manca de 25 km. Pierre Rolland (Team Europcar) i Ryder Hesjedal (Garmin-Cervélo) atacaren tot seguit i començaren la pujada final a l'Aup d'Uès amb 30" sobre el grup principal. Contador tornà a atacar a 12 km per al final, deixant enrere tothom, i superant a Rolland a manca d'11 km. Pel darrere, Sánchez atacà a manca de 8 km i enllaçà amb Rolland i a manca de 2,5 km s'uniren amb Contador. Un dur atac de Rolland va fer que marxés en solitari per a aconseguir la victòria. Andy Schleck era el nou líder, després que Thomas Voeckler perdés 2' 25" sobre el nou líder.
83 ciclistes arribaren fora de control, entre ells el líder de la classificació dels punts, Mark Cavendish, sent repescats tots pels comissaris. Tots ells van ser sancionats amb 20 punts en la classificació dels punts.

## Esprints

| Esprint intermedi de Bourg-d'Oisans (km 94,5) Primer Ryder Hesjedal20 pts Segon Pierre Rolland17 pts Tercer Arnold Jeannesson15 pts Quart Rui Costa13 pts Cinquè Christophe Riblon11 pts Sisè David Moncoutié10 pts Setè Anthony Charteau9 pts Vuitè Julien El Fares8 pts Novè Cyril Gautier7 pts Desè Vincent Jérôme6 pts Onzè Thomas Voeckler5 pts Dotzè Rein Taaramäe4 pts Tretzè Jens Voigt3 pts Catorzè Kevin de Weert2 pts Quinzè Blel Kadri1 pts | Esprint final d'Aup d'Uès (km 109,5) Primer Pierre Rolland20 pts Segon Samuel Sánchez17 pts Tercer Alberto Contador15 pts Quart Peter Velits13 pts Cinquè Cadel Evans11 pts Sisè Thomas de Gendt10 pts Setè Damiano Cunego9 pts Vuitè Fränk Schleck8 pts Novè Andy Schleck7 pts Desè Ryder Hesjedal6 pts Onzè Tom Danielson5 pts Dotzè Jean-Christophe Péraud4 pts Tretzè Hubert Dupont3 pts Catorzè Rein Taaramäe2 pts Quinzè Ivan Basso1 pt |

## Ports de muntanya

| 1. Coll del Télégraphe. 1.566 m. 1a categoria (km 26,5) (11,9 km al 7,1%) Primer Gorka Izagirre10 pts Segon Andy Schleck8 pts Tercer Alberto Contador6 pts Quart Leonardo Duque4 pt Cinquè Johnny Hoogerland2 pts Sisè Christophe Riblon1 pt | 2. Coll del Galibier. 2.556 m. Categoria especial (km 48,5) (16,7 km al 6,8%) Primer Andy Schleck20 pts Segon Alberto Contador16 pts Tercer Rui Costa12 pts Quart Christophe Riblon8 pt Cinquè Samuel Sánchez4 pts Sisè Ryder Hesjedal2 pts |
* 3. Aup d'Uès. 1.850 m. Categoria especial (km 109,5) (13,8 km al 7,9%)
    Primer Pierre Rolland40 pts Segon Samuel Sánchez32 pts Tercer Alberto Contador24 pts Quart Peter Velits16 pt Cinquè Cadel Evans8 pts Sisè Thomas de Gendt4 pts

## Classificació de l'etapa

| | Ciclista | Equip | Temps |
| 1 | Pierre Rolland | Team Europcar | 3h 13' 25" |
| 2 | Samuel Sánchez | Euskaltel–Euskadi | + 14" |
| 3 | Alberto Contador | Saxo Bank-Sungard | + 23" |
| 4 | Peter Velits | Team HTC-High Road | + 57" |
| 5 | Cadel Evans | BMC Racing Team | + 57" |
| 6 | Thomas de Gendt | Vacansoleil-DCM | + 57" |
| 7 | Damiano Cunego | Lampre-ISD | + 57" |
| 8 | Fränk Schleck | Team Leopard-Trek | + 57" |
| 9 | Andy Schleck | Team Leopard-Trek | + 57" |
| 10 | Ryder Hesjedal | Garmin-Cervélo | + 1' 15" |

## Classificació general

| | Ciclista | Equip | Temps |
| 1 | Andy Schleck | Team Leopard-Trek | 82h 48' 43" |
| 2 | Frank Schleck | Team Leopard-Trek | + 53" |
| 3 | Cadel Evans | BMC Racing Team | + 57" |
| 4 | Thomas Voeckler | Team Europcar | + 2' 10" |
| 5 | Damiano Cunego | Lampre-ISD | + 3' 31" |
| 6 | Alberto Contador | Saxo Bank-Sungard | + 3' 55" |
| 7 | Samuel Sánchez | Euskaltel–Euskadi | + 4' 22" |
| 8 | Ivan Basso | Liquigas-Cannondale | + 4' 40" |
| 9 | Tom Danielson | Garmin-Cervélo | + 7' 11" |
| 10 | Pierre Rolland | Team Europcar | + 8' 57" |
| Classificació per punts Ciclista Equip Total 1r Mark Cavendish Team HTC-High Road 280 pts 2n José Joaquín Rojas Movistar Team 265 pts 3r Philippe Gilbert Omega Pharma-Lotto 230 pts Per haver arribar fora de control i haver estat repescats pels comissaris, Mark Cavendish i José Joaquín Rojas van ser penalitzats amb 20 punts. | Classificació de la muntanya Ciclista Equip Total 1r Samuel Sánchez Euskaltel–Euskadi 108 pts 2n Andy Schleck Team Leopard-Trek 98 pts 3r Jelle Vanendert Omega Pharma-Lotto 74 pts |
| Classificació del millor jove Ciclista Equip Temps 1r Pierre Rolland Team Europcar 82h 57' 40" 2n Rein Taaramae Cofidis + 1' 33" 3r Jérôme Coppel Saur-Sojasun + 7' 52" | Classificació per equips Equip Temps 1r Garmin-Cervélo 248h 02' 15" 2n AG2R La Mondiale + 11' 58" 3r Team Leopard-Trek + 12' 57" |

## Abandonaments

* Björn Leukemans (Vacansoleil-DCM): fora de control.

## Enllaços externs

* 19a etapa al web oficial del Tour

## Notes i referències

* ↑ Recorregut de la 19a etapa
* ↑ Resum de la 19a etapa al web oficial (castellà)